CELEX: 
Language: hu
Date: 2021-11-23 00:00:00
Title: A BIZOTTSÁG FELHATALMAZÁSON ALAPULÓ HATÁROZATA a biztonsági, az illegális bevándorlással kapcsolatos, valamint a magas szintű járványügyi kockázatok részletesebb meghatározásáról

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
               2018 szeptemberében az Európai Parlament és a Tanács elfogadta az Európai Utasinformációs és Engedélyezési Rendszer (ETIAS) létrehozásáról szóló (EU) 2018/1240 rendeletet
                  1
               . 
            
            
               A rendelet értelmében az Európai Bizottságnak felhatalmazáson alapuló jogi aktusokat kell elfogadnia az Európai Utasinformációs és Engedélyezési Rendszer kifejlesztéséhez és műszaki kivitelezéséhez kapcsolódóan.
            
            
               Konkrétabban az (EU) 2018/1240 rendelet 33. cikkének (2) bekezdése értelmében a Bizottság felhatalmazást kap arra, hogy a 33. cikk (2) bekezdésének a)–f) pontjában említett statisztikák és információk alapján részletesebben meghatározza a biztonsági, az illegális bevándorlással kapcsolatos, valamint a magas szintű járványügyi kockázatokat.
            
            
               2.AZ AKTUS ELFOGADÁSÁT MEGELŐZŐ KONZULTÁCIÓK
            
            
               A felhatalmazáson alapuló jogi aktus kidolgozásának elősegítése érdekében létrejött a határigazgatási és biztonsági információs rendszerekkel foglalkozó szakértői csoport. Az (EU) 2018/1240 rendelet 89. cikke (4) bekezdésének, valamint a jogalkotás minőségének javításáról szóló, 2016. április 13-i intézményközi megállapodásban foglalt elveknek megfelelően mindegyik tagállam lehetőséget kapott arra, hogy szakértőket jelöljön a csoportba. Ennek eredményeként ennek a bizottsági határozatnak a kidolgozása a szakértői csoportban részt vevő tagállami szakértők észrevételei alapján történt. A szakértői csoporttal 2020. július 3. és 2021. január 15. között konzultációkat folytattak, ezt követően pedig a szakértők és a Bizottság véglegesnek tekintették a dokumentumot. A szakértők lehetőséget kaptak arra is, hogy a fenti időszak során szóban és írásban is észrevételeket nyújtsanak be a Bizottsághoz.
            
            
               Emellett a Bizottság kikérte a létrehozandó ETIAS központi egység majdani keretszerve, az Európai Határ- és Partvédelmi Ügynökség, valamint az Europol véleményét is.
            
            
               A javasolt kezdeményezés technikai vonzatairól és megvalósíthatóságáról a szabadságon, a biztonságon és a jog érvényesülésén alapuló térség nagyméretű IT-rendszereinek üzemeltetési igazgatását végző európai ügynökség (eu-LISA) is adott tanácsot a Bizottságnak.
            
            
               Annak biztosítása érdekében, hogy a javasolt kezdeményezés tiszteletben tartsa az adatvédelmi rendelkezéseket, az elfogadás előtt a Bizottság konzultált az európai adatvédelmi biztossal.
            
            
               3.A FELHATALMAZÁSON ALAPULÓ JOGI AKTUS JOGI ELEMEI
            
            
               A vizsgálati eljárás keretében használt specifikus kockázati mutatók kidolgozása érdekében az (EU) 2018/1240 rendelet 33. cikke (2) bekezdésének a)–f) pontjában említett statisztikák, információk és jelentések gyűjtésével és elemzésével meg kell határozni a biztonsági, az illegális bevándorlással és a járványkitörésekkel kapcsolatos kockázatokat. Ennek az elemzésnek az eredményeként meghatározásra kerülnek az utazók meghatározott, e kockázatokkal összefüggésbe hozható csoportjaira vonatkozó jellemzőcsoportok. E jellemzőcsoportok értelmezése lehetővé teszi a specifikus kockázatok azonosítását. E kockázatok pedig alapul szolgálnak a specifikus kockázati mutatók kialakításához.
            
            
               Annak érdekében, hogy az (EU) 2018/1240 rendelet 33. cikke (2) bekezdésének a)–c) pontjában említett elemek alapján kockázatokat lehessen meghatározni, biztosítani kell, hogy az Európai Utasinformációs és Engedélyezési Rendszer és a határregisztrációs rendszer a C(2021) 4982 felhatalmazáson alapuló bizottsági rendelettel
                  2
                összhangban nyomon kövesse és gyűjtse ezeket az elemeket, méghozzá oly módon, amely lehetővé teszi az utazók meghatározott, túltartózkodással, a beléptetés megtagadásával vagy az utazási engedély kiadásának megtagadásával összefüggésbe hozható csoportjaira vonatkozó jellemzőcsoportok folyamatos azonosítását. E célból az ETIAS központi egységnek meg kell becsülnie az ilyen gyakorlatokkal összefüggő esetek teljes számát, azonosítania kell az utazók azon meghatározott csoportjait, amelyek esetében ezek a gyakorlatok szokatlan arányban fordulnak elő, azonosítania kell az utazók szóban forgó meghatározott csoportjainak jellemzőcsoportjait, és meg kell határoznia a kérelemfájlokon keresztül gyűjtött információkkal való esetleges összefüggéseket.
            
            
               Hasonlóképpen a túltartózkodásokat és a beléptetés megtagadását illetően az (EU) 2018/1240 rendelet 33. cikke (2) bekezdésének e) pontjában említett adatoknak az ETIAS nemzeti egységeiken keresztül történő rendelkezésre bocsátásáért felelős tagállamoknak rendelkezésre kell bocsátaniuk az utazók meghatározott, túltartózkodással vagy a beléptetés megtagadásával összefüggésbe hozható csoportjaira vonatkozó, bizonyítékokon alapuló jellemzőcsoportokat. E célból a tagállamoknak azonosítaniuk kell az utazók meghatározott csoportjai esetében a valamely tagállamban vagy valamely tagállam adott térségében jelen lévő túltartózkodók szokatlan arányát, illetve a valamely tagállam által megtagadott beléptetések szokatlan arányát az utazók más meghatározott csoportjaihoz képest. Ezt az elemzést hathavonta felül kell vizsgálni.
            
            
               Annak érdekében, hogy az (EU) 2018/1240 rendelet 33. cikke (2) bekezdésének d) pontjában említett elemek alapján kockázatokat lehessen meghatározni, az ebben a rendelkezésben említett adatoknak az ETIAS nemzeti egységeiken keresztül történő rendelkezésre bocsátásáért felelős tagállamoknak rendelkezésre kell bocsátaniuk az utazók meghatározott, ismert tények és bizonyítékok alapján azonosított biztonsági kockázatokkal összefüggésbe hozható csoportjaira vonatkozó jellemzőcsoportokat. Ezt az elemzést hathavonta felül kell vizsgálni.
            
            
               Végezetül, annak érdekében, hogy az (EU) 2018/1240 rendelet 33. cikke (2) bekezdésének f) pontjában említett elemek alapján kockázatokat lehessen meghatározni, a tagállamok által – különösen a fertőző betegségek járványügyi felügyeleti és ellenőrzési hálózatán és a korai figyelmeztető és gyorsreagáló rendszeren, az Európai Betegségmegelőzési és Járványvédelmi Központon és az Egészségügyi Világszervezeten keresztül – rendelkezésre bocsátott járványügyi kockázatértékeléseknek legalább annyi részletet kell tartalmazniuk, amennyi lehetővé teszi az utazók meghatározott, magas szintű járványügyi kockázatokkal összefüggésbe hozható csoportjaira vonatkozó jellemzőcsoportok azonosítását.
            
            
               A BIZOTTSÁG FELHATALMAZÁSON ALAPULÓ HATÁROZATA
            
            
               (2021.11.23.)
            
            
               a biztonsági, az illegális bevándorlással kapcsolatos, valamint a magas szintű járványügyi kockázatok részletesebb meghatározásáról
            
         
         
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel az Európai Utasinformációs és Engedélyezési Rendszer (ETIAS) létrehozásáról, valamint az 1077/2011/EU rendelet, az 515/2014/EU rendelet, az (EU) 2016/399 rendelet, az (EU) 2016/1624 rendelet és az (EU) 2017/2226 rendelet módosításáról szóló, 2018. szeptember 12-i (EU) 2018/1240 európai parlamenti és tanácsi rendeletre
                  3
                és különösen annak 33. cikke (2) bekezdésére,
            
            
               mivel:
            
            
               (1)Az (EU) 2018/1240 rendelet létrehozza az Európai Utasinformációs és Engedélyezési Rendszert (ETIAS), amely a tagállamok területére belépni kívánó, vízummentességet élvező harmadik országbeli állampolgárokra alkalmazandó rendszer.
            
            
               (2)Az utazási engedély iránti kérelmekre vizsgálati szabályokat kell alkalmazni, amelyek lehetővé teszik a kérelemben rögzített adatok elemzését a korábbiakban azonosított biztonsági, illegális bevándorlással kapcsolatos vagy magas szintű járványügyi kockázatoknak megfelelő specifikus kockázati mutatók alapján.
            
            
               (3)A vizsgálati eljárás keretében használt specifikus kockázati mutatók kidolgozása érdekében az (EU) 2018/1240 rendelet 33. cikke (2) bekezdésének a)–f) pontjában említett statisztikák és információk gyűjtésével és elemzésével részletesebben meg kell határozni ezeket a kockázatokat. Ennek az elemzésnek az eredményeként meghatározásra kerülnek az utazók meghatározott, biztonsági, illegális bevándorlással kapcsolatos vagy magas szintű járványügyi kockázatokkal összefüggésbe hozható csoportjaira vonatkozó jellemzőcsoportok. E jellemzőcsoportok értelmezése lehetővé teszi a specifikus kockázatok azonosítását. E kockázatok pedig alapul szolgálnak a specifikus kockázati mutatók kialakításához.
            
            
               (4)Annak érdekében, hogy az (EU) 2018/1240 rendelet 33. cikke (2) bekezdésének a)–c) pontjában említett elemek alapján kockázatokat lehessen meghatározni, biztosítani kell, hogy az Európai Utasinformációs és Engedélyezési Rendszer és a határregisztrációs rendszer a C(2021) 4982 felhatalmazáson alapuló bizottsági rendelettel összhangban nyomon kövesse és gyűjtse ezeket az elemeket, méghozzá oly módon, amely lehetővé teszi az utazók meghatározott, túltartózkodással, a beléptetés megtagadásával vagy az utazási engedély kiadásának megtagadásával összefüggésbe hozható csoportjaira vonatkozó jellemzőcsoportok folyamatos azonosítását. E célból az ETIAS központi egységnek meg kell becsülnie az ilyen gyakorlatokkal összefüggő esetek teljes számát, azonosítania kell az utazók azon meghatározott csoportjait, amelyek esetében ezek a gyakorlatok szokatlan arányban fordulnak elő, azonosítania kell az utazók szóban forgó meghatározott csoportjainak jellemzőcsoportjait, és meg kell határoznia a kérelemfájlokon keresztül gyűjtött információkkal való esetleges összefüggéseket.
            
            
               (5)Hasonlóképpen a túltartózkodást és a beléptetés megtagadását illetően az (EU) 2018/1240 rendelet 33. cikke (2) bekezdésének e) pontjában említett adatoknak az ETIAS nemzeti egységeiken keresztül történő rendelkezésre bocsátásáért felelős tagállamoknak rendelkezésre kell bocsátaniuk az utazók meghatározott, túltartózkodással vagy a beléptetés megtagadásával összefüggésbe hozható csoportjaira vonatkozó jellemzőcsoportokat. E célból a tagállamoknak azonosítaniuk kell az utazók meghatározott csoportjai esetében a valamely tagállamban vagy valamely tagállam adott térségében jelen lévő túltartózkodók szokatlan arányát, illetve a valamely tagállam által megtagadott beléptetések szokatlan arányát az utazók más meghatározott csoportjaihoz képest. Ezt az elemzést hathavonta felül kell vizsgálni.
            
            
               (6)Annak érdekében, hogy az (EU) 2018/1240 rendelet 33. cikke (2) bekezdésének d) pontjában említett elemek alapján kockázatokat lehessen meghatározni, az ebben a rendelkezésben említett adatoknak az ETIAS nemzeti egységeiken keresztül történő rendelkezésre bocsátásáért felelős tagállamoknak rendelkezésre kell bocsátaniuk az utazók meghatározott, ismert tények és bizonyítékok alapján azonosított biztonsági kockázatokkal összefüggésbe hozható csoportjaira vonatkozó jellemzőcsoportokat. Ezt az elemzést hathavonta felül kell vizsgálni.
            
            
               (7)Annak érdekében, hogy az (EU) 2018/1240 rendelet 33. cikke (2) bekezdésének f) pontjában említett elemek alapján kockázatokat lehessen meghatározni, a tagállamok által – különösen a fertőző betegségek járványügyi felügyeleti és ellenőrzési hálózatán és a korai figyelmeztető és gyorsreagáló rendszeren, az Európai Betegségmegelőzési és Járványvédelmi Központon és az Egészségügyi Világszervezeten keresztül – rendelkezésre bocsátott járványügyi kockázatértékeléseknek legalább annyi részletet kell tartalmazniuk, amennyi lehetővé teszi az utazók meghatározott, magas szintű járványügyi kockázatokkal összefüggésbe hozható csoportjaira vonatkozó jellemzőcsoportok azonosítását.
            
            
               (8)Az utazók meghatározott, specifikus kockázattal összefüggésbe hozható csoportjaira vonatkozó jellemzőcsoportok azonosítása során az ETIAS központi egységnek és a tagállamoknak figyelembe kell venniük az utazók azonosított meghatározott csoportjába tartozó személyek korosztályát, nemét, állampolgárságát, tartózkodási hely szerinti országát és városát, iskolai végzettségét és jelenlegi foglalkozását.
            
            
               (9)Mivel az (EU) 2018/1240 rendelet a schengeni vívmányokra épül, az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 4. cikkének megfelelően Dánia bejelentette, hogy nemzeti jogában végrehajtja az (EU) 2018/1240 rendeletet. Ennélfogva ez a határozat Dániára nézve kötelező.
            
            
               (10)Ez a határozat a schengeni vívmányok azon rendelkezéseinek továbbfejlesztését képezi, amelyek alkalmazásában Írország nem vesz részt
                  4
               . Ennélfogva Írország nem vesz részt a határozatnak az elfogadásában, az rá nézve nem kötelező és nem alkalmazandó.
            
            
               (11)Izland és Norvégia tekintetében e határozat az Európai Unió Tanácsa, valamint az Izlandi Köztársaság és a Norvég Királyság közötti, e két államnak a schengeni vívmányok végrehajtására, alkalmazására és fejlesztésére irányuló társulásáról szóló megállapodás
                  5
                értelmében a schengeni vívmányok azon rendelkezéseinek továbbfejlesztését képezi, amelyek az 1999/437/EK tanácsi határozat
                  6
                1. cikkének A. pontjában említett területhez tartoznak.
            
            
               (12)Svájc tekintetében e határozat az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodás
                  7
                értelmében a schengeni vívmányok azon rendelkezéseinek továbbfejlesztését képezi, amelyek az 1999/437/EK tanácsi határozatnak a 2008/146/EK tanácsi határozat
                  8
                3. cikkével együtt értelmezett 1. cikke A. pontjában említett területhez tartoznak.
            
            
               (13)Liechtenstein tekintetében ez a határozat az Európai Unió, az Európai Közösség, a Svájci Államszövetség és a Liechtensteini Hercegség közötti, a Liechtensteini Hercegségnek az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodáshoz való csatlakozásáról szóló jegyzőkönyv
                  9
                értelmében a schengeni vívmányok azon rendelkezéseinek továbbfejlesztését képezi, amelyek az 1999/437/EK tanácsi határozatnak a 2011/350/EU tanácsi határozat
                  10
                3. cikkével együtt értelmezett 1. cikke A. pontjában említett területhez tartoznak.
            
            
               (14)Ciprus, Bulgária, Románia és Horvátország tekintetében ez a határozat a 2003. évi csatlakozási okmány 3. cikkének (1) bekezdése, a 2005. évi csatlakozási okmány 4. cikkének (1) bekezdése és a 2011. évi csatlakozási okmány 4. cikkének (1) bekezdése értelmében a schengeni vívmányokon alapuló, illetve azokkal egyéb módon összefüggő jogi aktus.
            
            
               (15)Az európai adatvédelmi biztossal az (EU) 2018/1725 európai parlamenti és tanácsi rendelet
                  11
                42. cikkének (1) bekezdésével összhangban konzultációra került sor, és a biztos 2021. június 7-én véleményt nyilvánított,
            
            
               ELFOGADTA EZT A HATÁROZATOT:
            
         
         
            
               1. cikk 
                  Tárgy
            
            
               Ez a határozat az (EU) 2018/1240 rendelet 33. cikkének (2) bekezdésében említett részletes statisztikai adatok és információk alapján részletesebben meghatározza a biztonsági, az illegális bevándorlással kapcsolatos, valamint a magas szintű járványügyi kockázatokat.
            
            
               2. cikk 
                  Fogalommeghatározások
            
            
               E határozat alkalmazásában:
            
            
               a)„az utazók egy meghatározott csoportja”: harmadik országbeli állampolgárok ismert méretű és összetételű olyan csoportja, amely meghatározott jellemzőcsoportokkal rendelkezik;
            
            
               b)„jellemzőcsoportok”: az (EU) 2018/1240 rendelet 33. cikkének (2) bekezdésében említett információk és statisztikák alapján, valamint az említett rendelet 33. cikke (4) bekezdésének a)–d) pontjában említett adatok figyelembevételével azonosított megfigyelhető minőségek vagy sajátságok megkülönböztető csoportjai;
            
            
               c)„határokon át terjedő súlyos egészségügyi veszély”: az 1082/2013/EU határozat 3. cikkének értelmében olyan, életveszélyt eredményező vagy más szempontból súlyos, biológiai, vegyi, környezeti vagy ismeretlen eredetű egészségügyi veszély, amely átterjed a tagállamok külső határain, illetve amelynél jelentős az ilyen átterjedés kockázata, és amely uniós szintű koordinációt tehet szükségessé az emberi egészség magas szintű védelmének biztosítása érdekében;
            
            
               d)„fertőző betegség”: az 1082/2013/EU határozat 3. cikkének értelmében fertőző kórokozó útján terjedő betegség, amely a fertőzött személlyel való közvetlen érintkezés nyomán vagy közvetett módon, például a fertőző kórokozó által megfertőzött vektornak, állatnak, fertőzéshordozónak, terméknek vagy környezetnek való kitettség vagy folyadékcsere útján terjed egyik emberről a másikra;
            
            
               e)„járványügyi felügyelet”: az 1082/2013/EU határozat 3. cikkének értelmében a fertőző betegségekre és a kapcsolódó különös egészségi problémákra vonatkozó adatok és elemzések rendszeres összegyűjtése, rögzítése, elemzése, értelmezése és terjesztése;
            
            
               f)„statisztikai adatok”: a határregisztrációs rendszer vagy az Európai Utasinformációs és Engedélyezési Rendszer által előállított és a C(2021) 4982 felhatalmazáson alapuló bizottsági rendelet 1. cikkének 1. pontjában részletesebben meghatározott statisztikák gyűjteménye;
            
            
               g)„statisztikai jelentések”: a C(2021) 4982 felhatalmazáson alapuló bizottsági rendelet 1. cikkének 2. pontjában meghatározott jelentések;
            
            
               h)„testre szabható jelentések”: a C(2021) 4982 felhatalmazáson alapuló bizottsági rendelet 1. cikkének 3. pontjában meghatározott jelentések.
            
            
               3. cikk 
                  A túltartózkodásra, a beléptetés megtagadására és az utazási engedély kiadásának megtagadására vonatkozó statisztikai adatok elemzése
            
            
               (1)Az ETIAS központi egység nyomon követi az (EU) 2018/1240 rendelet 33. cikke (2) bekezdésének a)–c) pontjában említett statisztikai adatokat, amelyeket a jelentések és statisztikák – (EU) 2019/817 rendelet 39. cikke alapján létrehozott – központi adattárában tárolnak.
            
            
               (2)Az (1) bekezdés alkalmazásában a jelentések és statisztikák központi adattára lehetővé teszi az ETIAS központi egység számára, hogy a C (2021) 4982 felhatalmazáson alapuló bizottsági rendelet 6. cikkével összhangban olyan statisztikai adatokat, statisztikai jelentéseket és testre szabható jelentéseket szerezzen be, amelyek lehetővé teszik ezen adatok és jelentések elemzését a túltartózkodással, a beléptetés megtagadásával vagy az utazási engedély kiadásának megtagadásával kapcsolatos kockázatok részletesebb meghatározása céljából, többek között az alábbiak azonosítása révén:
            
            
               a)a túltartózkodással, a beléptetés megtagadásával vagy az utazási engedély kiadásának megtagadásával összefüggő esetek teljes száma, korábbi adatok felhasználásával;
            
            
               b)az utazók meghatározott, túltartózkodással, a beléptetés megtagadásával vagy az utazási engedély kiadásának megtagadásával összefüggésbe hozható csoportjai, a túltartózkodók, a megtagadott beléptetések vagy a megtagadott utazási engedélyek – más meghatározott csoportokhoz képest – szokatlan arányából és abszolút számából nyert adatok felhasználásával;
            
            
               c)az utazók b) pontban azonosított meghatározott csoportjaira vonatkozó jellemzőcsoportok;
            
            
               d)az utazók b) pontban azonosított meghatározott csoportjai és a kérelemfájljaikon keresztül gyűjtött információk közötti összefüggéseknek megfelelő jellemzőcsoportok.
            
            
               (3)Amennyiben a (2) bekezdés b) pontjával összhangban azonosított konkrét szokatlan arányok és abszolút számok okainak elemzéséhez szükséges, az ETIAS központi egység konzultálhat az érintett tagállam(ok) ETIAS nemzeti egységeivel.
            
         
         
            
               4. cikk 
                  A specifikus biztonsági kockázatok vagy fenyegetések tagállami elemzése
            
            
               (1)A tagállamok az ETIAS nemzeti egységeiken keresztül az ETIAS központi egység rendelkezésére bocsátják az (EU) 2018/1240 rendelet 33. cikke (2) bekezdésének d) pontjában említett elemzést. A tagállamok legalább hathavonta vagy az elemzés módosítását szükségessé tevő új információk felmerülése esetén felülvizsgálják elemzésüket, és adott esetben az ETIAS nemzeti egységeiken keresztül az ETIAS központi egység rendelkezésére bocsátják a felülvizsgált elemzést. Az elemzésnek és a felülvizsgálatnak ki kell terjednie legalább a következőkre:
            
            
               a)az azonosított biztonsági kockázat vagy fenyegetés leírása, beleértve az incidensek korábbi előfordulásának gyakoriságát, tendenciáit és hatásait, egyedi hivatkozási számot rendelve az egyes kockázatokhoz vagy fenyegetésekhez;
            
            
               b)az azonosított biztonsági kockázattal vagy fenyegetéssel kapcsolatos ismert tények és bizonyítékok;
            
            
               c)az utazók meghatározott, az azonosított biztonsági kockázattal vagy fenyegetéssel összefüggésbe hozható csoportjaira vonatkozó jellemzőcsoportok.
            
            
               (2)Amennyiben az (1) bekezdés a) pontjában említett egy vagy több elem nem áll rendelkezésre, a tagállamok ETIAS nemzeti egységeiken keresztül indokolást nyújtanak be az ETIAS központi egységnek.
            
            
               (3)Az ETIAS központi egység előzetesen értesíti a tagállamokat az (1) bekezdésben említett elemzés felülvizsgálatának és naprakésszé tételének szükségességéről.
            
            
               (4)Az ETIAS központi egység – a releváns információkat rendelkezésre bocsátó tagállam ETIAS nemzeti egységével konzultálva – értékeli azoknak a szóban forgó kockázatok meghatározása szempontjából való jelentőségét.
            
            
               5. cikk 
                  A túltartózkodás és a beléptetés megtagadása szokatlan arányának tagállami elemzése
            
            
               (1)A tagállamok az ETIAS nemzeti egységeiken keresztül az ETIAS központi egység rendelkezésére bocsátják az (EU) 2018/1240 rendelet 33. cikke (2) bekezdésének e) pontjában említett elemzést. A tagállamok legalább hathavonta vagy az elemzés módosítását szükségessé tevő új információk felmerülése esetén felülvizsgálják elemzésüket, és adott esetben az ETIAS nemzeti egységeiken keresztül az ETIAS központi egység rendelkezésére bocsátják a felülvizsgált elemzést. Az elemzésnek és a felülvizsgálatnak ki kell terjednie legalább a következőkre:
            
            
               a)az azonosított, a túltartózkodásnak vagy a beléptetés megtagadásának szokatlan arányával összefüggő kockázatok leírása, egyedi hivatkozási számot rendelve az egyes kockázatokhoz;
            
            
               b)bizonyíték a következőkre vonatkozóan:
            
            
               –az utazók egy meghatározott csoportja esetében valamely tagállamban vagy valamely tagállam adott térségében jelen lévő túltartózkodók – a tagállamban vagy a tagállam adott térségében jelen lévő utazók más meghatározott csoportjaihoz képest – szokatlan aránya és abszolút száma; vagy
            
            
               –az utazók egy meghatározott csoportja esetében valamely tagállam által megtagadott beléptetések – az utazók más meghatározott csoportjai esetében a tagállam által megtagadott beléptetések számához képest – szokatlan aránya és abszolút száma;
            
            
               c)az utazók meghatározott, túltartózkodással vagy a beléptetés megtagadásával összefüggésbe hozható csoportjaira vonatkozó jellemzőcsoportok. 
            
            
               (2)Amennyiben egy vagy több, az (1) bekezdés a) pontjában említett elem nem áll rendelkezésre, a tagállamok ETIAS nemzeti egységeiken keresztül indokolás benyújtása mellett tájékoztatják az ETIAS központi egységet.
            
            
               (3)Az ETIAS központi egység előzetesen értesíti a tagállamokat az (1) bekezdésben említett elemzés felülvizsgálatának és naprakésszé tételének szükségességéről.
            
            
               (4)Az ETIAS központi egység – a releváns információkat rendelkezésre bocsátó tagállam ETIAS nemzeti egységével konzultálva – értékeli azok jelentőségét és használhatóságát a szóban forgó kockázatok meghatározása szempontjából.
            
            
               6. cikk 
                  A konkrét, magas szintű járványügyi kockázatok elemzése 
            
            
               (1)Az (EU) 2018/1240 rendelet 33. cikke (2) bekezdésének f) pontjában említett konkrét, magas szintű járványügyi kockázatok részletesebb meghatározása során az ETIAS központi egység a következőkre alapozza elemzését:
            
         
         
            
               a)a tagállamok által az 1082/2013/EU határozat 6., 8. és 9. cikkével összhangban a fertőző betegségek járványügyi felügyeleti és ellenőrzési hálózatán és a korai figyelmeztető és gyorsreagáló rendszeren keresztül szolgáltatott, különösen az Unióban határokon át terjedő súlyos egészségügyi veszéllyel fenyegető, magas szintű járványügyi kockázatokkal kapcsolatos esetekre vonatkozó információk;
            
            
               b)az Európai Betegségmegelőzési és Járványvédelmi Központ által az 1082/2013/EU határozat 10. cikke (1) bekezdésének a) pontjával összhangban a járványügyi felügyeleti információkkal és a közegészségügyi veszély potenciális súlyosságára vonatkozó kockázatértékeléssel kapcsolatban szolgáltatott információk;
            
            
               c)az Egészségügyi Világszervezet által a Nemzetközi Egészségügyi Rendszabályok jegyzőkönyvein és a járványkitörésekről szóló híradáson (Disease Outbreak News) keresztül jelentett járványkitörések.
            
            
               (2)Az ETIAS központi egység figyelembe veszi a következőket:
            
            
               a)a közegészségügyi szükséghelyzet elismerése az 1082/2013/EU határozat 12. cikkével összhangban;
            
            
               b)koordinált reagálás az 1082/2013/EU határozat 11. cikkével összhangban;
            
            
               c)nemzetközi horderejű közegészségügyi-járványügyi szükséghelyzet bejelentése az Egészségügyi Világszervezet által.
            
            
               Azokban az esetekben, amikor a 6. cikk (2) bekezdésében említett információk az (EU) 2018/945 bizottsági végrehajtási határozat I. mellékletében említett valamely fertőző betegségre vonatkoznak, az említett bizottsági végrehajtási határozat II. mellékletében szereplő egyedi kritériumok és esetdefiníciók alkalmazandók.
            
            
               (3)Az elemzést az ETIAS központi egység végzi el az érintett tagállam(ok) ETIAS nemzeti egységeivel és az Európai Betegségmegelőzési és Járványvédelmi Központtal konzultálva. Az elemzés tartalmazza legalább az utazók meghatározott, az azonosított kockázattal összefüggésbe hozható csoportjaira vonatkozó jellemzőcsoportokat.
            
            
               7. cikk 
                  Kommunikáció
            
            
               (1)A 3. cikk (3) bekezdése, a 4. és az 5. cikk, valamint a 6. cikk (3) bekezdése alkalmazásában a nagyméretű informatikai rendszerekkel foglalkozó európai uniós ügynökség létrehozza az (EU) 2018/1240 rendelet 6. cikke (2) bekezdésének m) pontjában említett szoftverfunkciót, amely lehetővé teszi az ETIAS nemzeti egységek és az ETIAS központi egység közötti információcserét.
            
            
               (2)A 4. és 5. cikkben említett információcsere céljából az (1) bekezdésben említett funkciót úgy kell kialakítani, hogy az információk rendelkezésre bocsátása meghatározott formátumban történjen, a C(2021) 1840 bizottsági végrehajtási határozatot
                  12
                és az (EU) 2021/916 felhatalmazáson alapuló bizottsági rendeletet
                  13
                figyelembe véve.
            
            
               8. cikk 
                  Adatvédelem
            
            
               Az e határozatban említett különböző elemzések nem tartalmazhatnak személyes adatokat.
            
            
               9. cikk 
                  Címzettek
            
            
               Ennek a határozatnak a Belga Királyság, a Bolgár Köztársaság, a Cseh Köztársaság, a Dán Királyság, a Németországi Szövetségi Köztársaság, az Észt Köztársaság, a Görög Köztársaság, a Spanyol Királyság, a Francia Köztársaság, a Horvát Köztársaság, az Olasz Köztársaság, a Ciprusi Köztársaság, a Lett Köztársaság, a Litván Köztársaság, a Luxemburgi Nagyhercegség, Magyarország, a Máltai Köztársaság, a Holland Királyság, az Osztrák Köztársaság, a Lengyel Köztársaság, a Portugál Köztársaság, Románia, a Szlovén Köztársaság, a Szlovák Köztársaság, a Finn Köztársaság és a Svéd Királyság a címzettje.
            
            
               Kelt Brüsszelben, -án/-én. 2021.11.23.
            
            
               
                     a Bizottság részéről
               
               
                     Ylva JOHANSSON
                     a Bizottság tagja
               
            
            
                     
                        
                           
                     
                  
               
         
            
         
         
            
                  
                     (1)
                  
                        Az Európai Parlament és a Tanács (EU) 2018/1240 rendelete (2018. szeptember 12.) az Európai Utasinformációs és Engedélyezési Rendszer (ETIAS) létrehozásáról, valamint az 1077/2011/EU rendelet, az 515/2014/EU rendelet, az (EU) 2016/399 rendelet, az (EU) 2016/1624 rendelet és az (EU) 2017/2226 rendelet módosításáról (HL L 236., 2018.9.19., 1. o.).
               
               
                  
                     (2)
                  
                        A Bizottság C(2021) 4982 felhatalmazáson alapuló rendelete az (EU) 2019/817 európai parlamenti és tanácsi rendeletnek a jelentések és statisztikák központi adattárának működésére vonatkozó részletes szabályokkal történő kiegészítéséről.
               
               
                  
                     (3)
                  
                        HL L 236., 2018.9.19., 1. o. 
               
               
                  
                     (4)
                  
                        Ez a határozat nem tartozik Írországnak a schengeni vívmányok egyes rendelkezései alkalmazásában való részvételére vonatkozó kéréséről szóló, 2002. február 28-i 2002/192/EK tanácsi határozatban (HL L 64., 2002.3.7., 20. o.) előírt intézkedések hatálya alá.
               
               
                  
                     (5)
                  
                        HL L 176., 1999.7.10., 36. o.
               
               
                  
                     (6)
                  
                        A Tanács 1999/437/EK határozata (1999. május 17.) az Európai Unió Tanácsa, valamint az Izlandi Köztársaság és a Norvég Királyság között, e két államnak a schengeni vívmányok végrehajtására, alkalmazására és fejlesztésére irányuló társulásáról kötött megállapodás alkalmazását szolgáló egyes szabályokról (HL L 176., 1999.7.10., 31. o.).
               
               
                  
                     (7)
                  
                        HL L 53., 2008.2.27., 52. o.
               
               
                  
                     (8)
                  
                        A Tanács 2008/146/EK határozata (2008. január 28.) az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodásnak az Európai Közösség nevében történő megkötéséről (HL L 53., 2008.2.27., 1. o.).
               
               
                  
                     (9)
                  
                        HL L 160., 2011.6.18., 21. o.
               
               
                  
                     (10)
                  
                        A Tanács 2011/350/EU határozata (2011. március 7.) az Európai Unió, az Európai Közösség, a Svájci Államszövetség és a Liechtensteini Hercegség közötti, a Liechtensteini Hercegségnek az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló, különösen a belső határokon történő ellenőrzés megszüntetéséhez és a személyek mozgásához kapcsolódó társulásáról szóló megállapodáshoz való csatlakozásáról szóló jegyzőkönyvnek az Európai Unió nevében történő megkötéséről (HL L 160., 2011.6.18., 19. o.).
               
               
                  
                     (11)
                  
                        Az Európai Parlament és a Tanács (EU) 2018/1725 rendelete (2018. október 23.) a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről (HL L 295., 2018.11.21., 39. o.).
               
               
                  
                     (12)
                  
                        A Bizottság C(2021) 1840 végrehajtási határozata (2021. május 20.) az (EU) 2018/1240 európai parlamenti és tanácsi rendelet 17. cikkének (1) bekezdése szerint benyújtandó igénylőlapon feltüntetendő személyes adatok formátumára vonatkozó követelmények, valamint az igénylőlap hiánytalan kitöltésének, illetve az említett adatok koherenciájának garantálását szolgáló paraméterek és elvégzendő ellenőrzések megállapításáról.
               
               
                  
                     (13)
                  
                        HL L 201., 2021.6.8., 1. o.